Ըստ ուսումնասիրության, հարցմանը մասնակցած կանայք ընդգրկված են Հայաստանի սպասարկման ոլորտում՝ հիմնականում մատուցողներ, վաճառողներ, վարսահարդարներ, հյուրանոցում ընդունարանի աշխատողներ եւ այլն: Աշխատանք ունեցողները երիտասարդ` 20-35 տարեկան կանայք են, որոնք կրթություն են ստացել որպես տնտեսագետներ, բուժքույրեր, երաժիշտներ, արվեստագետներ, ուսուցիչներ, սակայն չեն կարողացել իրենց մասնագիտությամբ աշխատանք գտնել, կամ սպասարկման ոլորտ են տեղափոխվել զգալիորեն ցածր աշխատավարձերի պատճառով: